is is is is is is is sk is en is is is is is is is en is en hbs_lat is sv ca fi is en en en en en en en en is en is en is sv ca en is is is is is sk is en en is is en en en is sv en
Ofbeldi er talið vera eitt af megin heilbrigðisvandamálum Vesturlanda . Afleiðingar kynbundins ofbeldis fyrir einstaklinga eru mismunandi. Skipta má afleiðingunum í annars vegar skammtíma afleiðingar, sem lýsa má sem afleiðingum sem koma strax í ljós bæði meðan á ofbeldinu stendur og strax á eftir og hins vegar langtíma afleiðingar sem eru einkenni sem rekja má til ofbeldis og hrjá brotaþola löngu eftir að ofbeldinu lýkur. Til skammtíma áhrifa má t.d. nefna reiði, ótta, svefntruflanir, þunglyndi og kvíða.
Erlendar rannsóknir hafa einnig sýnt að langtíma afleiðingar ofbeldis í nánum samböndum og ofbeldis gegn börnum birtast oft í kvíðaköstum, minnkuðu sjálfstrausti og minnkaðri getu þolanda til að taka sjálfstæðar og raunhæfar ákvarðanir, svo fátt eitt sé nefnt.
Í yfirlýsingu Sameinuðu þjóðanna er kynbundið ofbeldi skilgreint sem ,,ofbeldi á grundvelli kynferðis sem leiðir til, eða gæti leitt til, líkamlegs, kynferðislegs eða sálræns skaða eða þjáninga kvenna, einnig hótun um slíkt, þvingun eða handahófskennda sviptingu frelsis, bæði í einkalífi og á opinberum vettvangi.“ Lögin skilgreina kynbundið ofbeldi sem ofbeldi á grundvelli kynferðis sem leiðir til, eða gæti leitt til, líkamlegs, kynferðislegs eða sálræns skaða eða þjáninga þolenda. Einnig teljast hótanir um slíkt ofbeldi, þvingun eða handahófskennd svipting frelsis á grundvelli kynferðis, bæði í einkalífi og á opinberum vettvangi, til kynbundins ofbeldis.
Kynbundið ofbeldi er mein sem engin á að búa við. Í könnun frá 2010 á ofbeldi gegn konum kom fram að 42% kvenna á Íslandi hafa verið beittar ofbeldi einhvern tíma frá 16 ára aldri.
Kynbundið ofbeldi brýtur gegn mannréttindum og grundvallarfrelsi einstaklinga og skylda ber til að leita allra leiða til að uppræta þann smánarblett sem kynbundið ofbeldi er á íslensku samfélagi og tryggja stjórnarskrárvarin réttindi þolenda til mannhelgi og jafnréttis.
Það er nauðsynlegt að tryggja að þolendur kynbundins ofbeldis fái viðeigandi aðstoð, hafi greiðan aðgang að sérfræðiþjónustu og að úrræði séu aðgengileg og auðfengin.
Samkvæmt lögum um jafna stöðu og jafnan rétt kvenna og karla nr. 10/2008 er eitt af hlutverkum Jafnréttisstofu að vinna gegn kynbundnu ofbeldi og áreitni. Atvinnurekendur og yfirmenn stofnana og félagasamtaka skulu samkvæmt sömu lögum gera sérstakar ráðstafanir til þess að koma í veg fyrir að starfsfólk, nemar og skjólstæðingar verði fyrir kynbundinni eða kynferðislegri áreitni á vinnustað, stofnun, í félagsstarfi og í skólum.
UN Women - www.unwomen.is
Council of Europe Convention on preventing and combating violence against women and domestic violence -
Treaty open for signature by the member States, the non-member States which have participated in its elaboration and by the European Union, and for accession by other non-member States - http://conventions.coe.int/Treaty/Commun/QueVoulezVous.asp?NT=210&CM=8&DF=&CL=ENG
Kvennaathvarfið hefur gefið út ýmsa bæklinga um kynbundið ofbeldi, þá er hægt að nálgast á pdf. formi á þessari síðu  http://www.kvennaathvarf.is/utgafa/baeklingar/
Rannsóknarmiðstöð gegn ofbeldi -  http://www.ofbeldi.is
Markmið Rannsóknarmiðstöðvar gegn ofbeldi (Research Centre against Violence) er að útrýma öllu ofbeldi, einkum gegn börnum og ofbeldi í nánum samböndum, með samvinnu við samsvarandi stofnanir og félög hérlendis og erlendis.
Rannsóknarmiðstöðin mun standa fyrir ráðstefnum, málþingum og útgáfu í því skyni að breiða út þekkingu á ofbeldi og afleiðingum þess. Stofnunin mun standa að námskeiðum fyrir ýmsa hópa ásamt því að veita styrki til rannsókna á ofbeldi og afleiðingum þess.
Þessi vefur gerir áhugasömum kleift að nálgast á einum stað rannsóknarniðurstöður og annað fræðsluefni sem viðkemur ofbeldi.
Hvar get ég leitað hjálpar?
Hvar get ég leitað hjálpar?
Information for foreign women
Information in other languages:
Þjónustuver Reykjavíkurborgar | Borgartúni 12-14 | 105 Reykjavík | sími - 4 11 11 11 | fax - 4 11 11 69 | opið 8:20-16:15 alla virka daga - teikningaafgreiðsla lokar kl. 16.00 |
Reykjavíkurborg | Ráðhús Reykjavíkur | Tjarnargötu 11 | 101 Reykjavík | kt: 530269-7609 |